Coordenadas: 60°27′25″N 26°13′27″L﻿ / ﻿60.45694, -26.22417

**Loviisa** (en finés) ou **Lovisa** (en sueco) é unha cidade de Finlandia. Está situada ao sur do país, na rexión de Uusimaa.

Xeografía
---------

Loviisa está situada na costa sur de Finlandia, bañada polas augas do golfo de Finlandia, cubrindo unha superficie total de 1.751,49 km², dos cales 931,92 km² son de auga. A altitude do territorio apenas presenta variacións dende a altitude mínima na costa (ao nivel do mar), e a máxima altitude (40 metros sobre o nivel do mar).

A cidade encóntrase a 87 km da capital finlandesa, Helsinqui, estando unida á mesma pola valtatie 7 (nacional 7), que continúa ata a fronteira con Rusia.

Limita cos concellos de Lapinjärvi e Myrskylä ao norte, co de Porvoo ao oeste, con Kouvola e Pyhtää ao leste (estes dous últimos na rexión de Kymenlaakso.

Poboación
---------

Dende os anos '90 o concello está a perder poboación, que actualmente está nos 15.491 habitantes segundo o censo de 2013. Dende 1980 a evolución da poboación de Loviisa foi do seguinte xeito:

O 15,3 % da poboación de Loviisa está comprendida entre os 0 e os 14 anos, o 61,2 % entre os 15 e os 64 anos, mentres que os maiores de 65 anos constitúen o 23,5 % da poboación da cidade.

Historia
--------

A cidade ten as súas orixes nas sucesivas derrotas de Suecia nas guerras contra Rusia durante o século XIX.

Primeiro coa Gran Guerra do Norte e o seu tratado de Nystad de 1721 humillando aos suecos, que perderon a maior parte de Carelia e o seu gran centro comercial do leste, Viipuri. Lappeenranta e especialmente Hamina convertéronse nas dúas cidades fronteirizas, sendo esta última creada para defender a fronteira.

Finalmente, a raíz da Guerra ruso-sueca de 1741-1743 e o Tratado de Åbo (nome sueco de Turku), Hamina e Lappeenranta pasan a formar parte de Rusia, e a nova fronteira desprázase varios quilómetros ao oeste do río Kymijoki. O mesmo problema que tiveran 22 anos atrás repítese novamente: os suecos non teñen ningunha cidade ou fortaleza digna deste nome que defenda a fronteira.

Foi neste contexto cando se creou Loviisa. A nova cidade fundouse en 1745 nunha zona maioritariamente de pescadores de fala sueca, a pouca distancia de Porvoo e a tan só 14 km da nova fronteira. A cidade recibiu o seu nome da princesa Lovisa Ulrika (Louise Ulrique), dona do rei se Suecia Adolphe Frédéric de Suède.

A nova cidade, situada ao fondo dunha baía, foi fortemente fortificada. Ademais disto, os suecos construíron sobre unha pequena illa do golfo de Finlandia a pouca distancia de Loviisa unha segunda fortaleza, a fortaleza marítima de Svartholm, só superada en tamaño por Suomenlinna.

O porto de Loviisa en 1808, por Gavril Sergejev.
O sistema de fortificación foi abandonado, deixando uns centos de homes ao principio da Guerra de Finlandia, retirándose a maior parte das tropas suecas a Ostrobotnia. Os ocupantes non teñen tempo para enfrontarse á ofensiva rusa e réndense mesmo antes da primavera de 1808, algunhas semanas despois do inicio da guerra.

A principios do período do Gran Ducado de Finlandia, os rusos empregaron as fortificacións de Loviisa, e a cidade conserva unha certa importancia estratéxica de defensa da costa sur. Isto fixo que fora bombardeada polas tropas franco-inglesas e queimada case na súa totalidade durante a Guerra de Crimea.

A cidade foi reconstruída en madeira, con algúns edificios de pedra neoclásicos (Hotel da cidade de 1856, igrexa de 1865...), sendo esta a cara que presenta na actualidade, xa que a cidade experimentou un longo período de letargo e non viviu a revolución industrial.

O 1 de xaneiro de 2010, os concellos veciños de Liljendal, Pernaja e Ruotsinpyhtää uníronse ao concello de Loviisa.

Política
--------

Os últimos resultados electorais deixaron a composición da cámara municipal do seguinte xeito:

* Suomen ruotsalainen kansanpuolue: 25
* Suomen Sosialidemokraattinen Puolue: 14
* Kansallinen Kokoomus: 8
* Perussuomalaiset: 3
* Vihreä liitto: 3
* Suomen Keskusta: 3
* Vasemmistoliitto: 1
* Outros: 1
* Suomen Kristillisdemokraatit: 1

Economía
--------

### Industria nuclear

Vista aérea da central nuclear de Loviisa.
En 1977 tivo lugar a inauguración do primeiro reactor da central nuclear de Loviisa, primeira central nuclear finlandesa (grupo Fortum): o segundo foi finalizado en 1981. A illa de Hastholmen converteuse no centro nacional de almacenamento dos residuos nucleares de baixa e media actividade en 1993.

Lingua
------

A cidade de Loviisa é bilingüe en finés e sueco, contando cunha gran porcentaxe de falantes suecos con arredor dun 43 %. Por linguas a distribución da poboación en 2012 era a que segue:

* Lingua finesa: 54,7 %
* Lingua sueca: 42,2 %
* Outras: 3,1 %

Galería de imaxes
-----------------

* Igrexa de Loviisa.Igrexa de Loviisa.
* Fortaleza de Loviisa.Fortaleza de Loviisa.
* Edificio principal de Strömfors Ironworks en Ruotsinpyhtää.Edificio principal de Strömfors Ironworks en Ruotsinpyhtää.
* Casa do concello de Loviisa.Casa do concello de Loviisa.

Notas
-----

1. ↑  "Suomen asukasluvut kuukausittain – Kunnittain aakkosjärjestyksessä". Arquivado dende o orixinal o 28 de setembro de 2013. Consultado o 21 de decembro de 2013.
2. ↑  Tilastokeskus, ed. (22-3-2013). "Väestö kielen mukaan sekä ulkomaan kansalaisten määrä ja maa-pinta-ala alueittain 1980 - 2012". Consultado o 21-12-2013. [*Ligazón morta*]
3. ↑  www.kymensanomat.fi - Loviisan liitos onnistui kolmannella kerralla[*Ligazón morta*]
4. ↑  "Tulos puolueittain - Loviisa". Arquivado dende o orixinal o 15 de novembro de 2011. Consultado o 21 de decembro de 2013.
5. ↑  "Loviisa 2010 tietopankki". Arquivado dende o orixinal o 13 de xaneiro de 2010. Consultado o 21 de decembro de 2013.
6. ↑  Väestö iän (1-v.), sukupuolen ja kielen mukaan alueittain 1990–2012, laaja alueluokitusryhmittely[*Ligazón morta*]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Loviisa*** |

### Outros artigos

* Lista de municipios de Finlandia nos que o finés non é a única lingua oficial

### Ligazóns externas

* Sitio web oficial *(en finés)*

| * v
* c
* e
Concellos de Uusimaa |
| --- |
| Concellos | 
* Askola
* Espoo
* Hanko
* Helsinqui
* Hyvinkää
* Ingå
* Järvenpää
* Karkkila
* Kauniainen
* Kerava
* Kirkkonummi
* Lapinjärvi
* Lohja
* Loviisa
* Mäntsälä
* Myrskylä
* Nurmijärvi
* Pornainen
* Porvoo
* Pukkila
* Raseborg
* Sipoo
* Siuntio
* Tuusula
* Vantaa
* Vihti

 | Escudo de Uusimaa |
| Antigos concellos | 
* Bromarf
* Degerby
* Ekenäs
* Ekenäs landskommun
* Haaga
* Huopalahti
* Hyvinkään maalaiskunta
* Karis
* Karjalohja
* Kulosaari
* Liljendal
* Lohjan kunta
* Nummi
* Nummi-Pusula
* Oulunkylä
* Pernå
* Pohja
* Porvoon maalaiskunta
* Pusula
* Ruotsinpyhtää
* Sammatti
* Snappertuna
* Tenala

 |
| 
* Uusimaa
* Finlandia

 |

* Portal:Finlandia

|  |  |
| --- | --- |
| Control de autoridades | 
* Wd: Q748513
* WorldCat
* VIAF: 152424766
* GeoNames: 647572
* MusicBrainz: ID
* WOEID: 12591007

 |